
23-TA-2310: Noteikumu projekts (Grozījumi)
Grozījumi Ministru kabineta 2022. gada 18. oktobra noteikumos Nr. 651 "Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība"

	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
XXI. Kārtība, kādā fondu vadībā iesaistītās institūcijas un finansējuma saņēmēji izmanto elektronisko datu apmaiņas informācijas sistēmu
	Iebildums
Lūdzam skaidrot vai elektronisko datu apmaiņas informācijas sistēmā tiks uzkrāti un uzglabāti fizisko personas dati, ņemot vērā noteikumu projektā ietverto plānotā 134.punkta redakciju. Ja tādi dati tiks uzglabāti, ņemot vērā dažādo lietotāju loku, aicinām noteikt pienākumu nodrošināt, ka vadības informācijas sistēmas lietotājiem ir ierobežota piekļuve fiziskās personas datiem. Vienlaikus aicinām, papildināt projektu, norādot kādus fiziskas personas datus plānots uzkrāt, ja attiecināms.
Piedāvātā redakcija
-
	Inita Petrova (FM)

	2.
	Noteikumu konsolidētā versija
XXI. Kārtība, kādā fondu vadībā iesaistītās institūcijas un finansējuma saņēmēji izmanto elektronisko datu apmaiņas informācijas sistēmu
	Iebildums
Lūdzu papildināt noteikumu projektu, norādot kurš būs elektronisko datu apmaiņas informācijas sistēmu pārzinis un turētājs, kā arī lūdzam skaidrot, kurš organizēs un vadīs minētās sistēmas darbību.
Piedāvātā redakcija
-
	Inita Petrova (FM)

	3.
	Noteikumu konsolidētā versija
130.6. uzkrāt un uzglabāt informāciju par revīzijas iestādes veiktajiem auditiem un revīzijām.
	Iebildums
Ņemot vērā, ka revīzijas var veikt arī citas institūcijas, t.sk. EK, nepieciešams precizēt 130.6.punktu attiecinot to uz visām revīzijām, kas var tikt veiktas fondu ietvaros.
Piedāvātā redakcija
130.6. uzkrāt un uzglabāt informāciju par fondos veiktajām revīzijām.
	Dace Bite (FM)

	4.
	Noteikumu konsolidētā versija
135. Vadošā iestāde elektronisko datu apmaiņas informācijas sistēmā uzkrātos datus iesniedz Eiropas Komisijā gada snieguma ziņojuma ietvaros.
	Iebildums
Ņemot vērā, ka dati EK ir jāsniedz arī saskaņā ar regulas Nr. 2021/1060 42. pantu un VII.pielikumu, nepieciešams papildināt 135.punktu.
Piedāvātā redakcija
Vadošā iestāde elektronisko datu apmaiņas informācijas sistēmā uzkrātos datus iesniedz Eiropas Komisijā gada snieguma ziņojuma ietvaros un saskaņā ar regulas Nr. 2021/1060 42. pantu.

 
	Dace Bite (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam aizstāt anotācijas 1.3.sadaļas iepriekšpēdējā rindkopā vārdus "www.latvija.lv" ar vārdiem "www.viss.gov.lv", ņemot vērā noteikumu projektā noteikto.
Piedāvātā redakcija
-
	Inita Petrova (FM)

	6.
	Noteikumu konsolidētā versija
31. Ja pieņemts šo noteikumu 30. punktā minētais lēmums, vadošā iestāde vai deleģētā iestāde sagatavo grozījumus nacionālās programmas īstenošanas plānā, pārdalot finansējumu citām aktivitātēm, un virza nacionālās programmas īstenošanas plāna grozījumus apstiprināšanai.
	Priekšlikums
Lūdzam papildināt noteikumu projekta 31.punktu, norādot iestādi, kurai tiek virzīts apstiprināšanai nacionālās programmas īstenošanas plāna grozījumus.
Piedāvātā redakcija
-
	Inita Petrova (FM)

	7.
	Noteikumu konsolidētā versija
56.2. ne agrāk kā no 2021. gada 1. janvāra, ja tas ir apstiprināts ar fonda uzraudzības komitejas lēmumu;
	Priekšlikums
Lūdzam svītrot noteikumu projekta 56.2.apakšpunktā vārdu "fondu", ņemot vērā Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.—2027. gada plānošanas perioda vadības likuma 7.panta pirmās daļas 4.punktā noteikto uzraudzības komitejas nosaukumu.
Piedāvātā redakcija
-
	Inita Petrova (FM)

	8.
	Noteikumu konsolidētā versija
132. Elektronisko datu apmaiņas informācijas sistēmas lietotāji sistēmā var identificēties, izmantojot vienu no šādiem identifikācijas veidiem:
	Priekšlikums
132.punkta uzskaitījums neatbilst anotācijā norādītajam, nepieciešams saskaņot noteikumu projekta un anotācijas redakcijas.
Piedāvātā redakcija
-
	Dace Bite (FM)



